NARIADENIE KOMISIE (ES) č. 1785/2005
z 28. októbra 2005
pozmeňujúce a dopĺňajúce nariadenie (EHS) č. 1609/88 v súvislosti s hraničným dátumom na uskladnenie masla predaného v zmysle nariadení (EHS) č. 3143/85 a (ES) č. 2571/97
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhov v sektore mlieka a mliečnych výrobkov (1), a najmä na jeho článok 10,
keďže:
(1)
Podľa článku 1 nariadenia Komisie (ES) č. 2571/97 z 15. decembra 1997, týkajúceho sa predaja masla za znížené ceny a udeľovania subvencie na smotanu, maslo a zahustené maslo, ktoré sú určené na výrobu cukrárskych výrobkov, zmrzlín a ostatných potravinárskych výrobkov (2), maslo uvedené do predaja musí byť uskladnené najneskôr v deň, ktorý je potrebné určiť.
(2)
Vzhľadom na vývoj trhu masla a množstva dostupných množstiev je potrebné zmeniť dátum, ktorý je uvedený v článku 1 nariadenia Komisie (EHS) č. 1609/88 (3), v súvislosti s maslom, na ktoré sa odkazuje nariadenie (ES) č. 2571/97.
(3)
Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
V článku 1 nariadenia (EHS) č. 1609/88 sa druhý odsek nahrádza tymto textom:
„Maslo uvedené v článku 1 ods. 1 písm. a) nariadenia (ES) č. 2571/97 musí byť uskladnené najneskôr 1. januára 2004.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskych spoločenstiev.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. októbra 2005